### Beslutningstema

Det skal i denne sag besluttes, om de 18 VE-projekter, der p.t. er i planlægning, har den fornødne fremdrift. Bygherrerne er blevet bedt om en uddybende afrapportering, der skal supplere den afrapportering, der blev foretaget på Klima-, Vækst- og Udviklingsudvalgsmødet den 3. oktober 2024.

### Historik

På Klima-, Vækst- og Udviklingsudvalgsmødet den 12. august 2024 blev det besluttet, at der indføres en struktureret politisk opfølgningsproces af Tønder Kommunes VE-projekter med afrapportering af planlægningen i et fast halvårligt interval. Baggrunden for at indføre denne opfølgningsproces er at sikre, at projekterne fastholder den fornødne fremdrift og at undgå eller eventuelt afværge udskydelser af tidsplaner, leverancer og undersøgelser.

På udvalgsmødet den 3. oktober 2024 blev den første afrapportering foretaget. Der er efterfølgende truffet beslutning om at gennemføre nærværende supplerende afrapportering for at indhente yderligere relevante informationer om projekternes fremdrift.

### Sagsfremstilling

På baggrund af den politiske beslutning vedrørende status og fremdrift i kommunens VE-planlægning den 3. oktober 2024  har bygherrerne/projektejerne for de aktuelle 18 VE-projekter fremsendt en supplerende statusopdatering på fremdriften af de respektive projekter. Se bilag.

Projektejerne er denne gang blevet bedt om at skrive afrapporteringen ind i et skema med konkrete spørgsmål vedrørende projektet.

Følgende elementer ønskes afdækket i den supplerende afrapportering:

1) Status (Er der sket ændringer i projektet sidste afrapportering (deadline 20. september 2024). Det kan f.eks. omhandle projektets tidshorisont, projektets udformning eller lignende?

2) Ejerforhold (hvem er lige nu registreret som formel ejer af projektet)

3) Solcellebekendtgørelsen (Påvirker de nye solcellebekendtgørelse projektet, og hvis ja, i hvilket omfang?

4) Det færdige projekts strømproduktion

5) Udmøntning af lokale gevinster

### Lovgrundlag

Planloven

Vores Klimahandleplan

Bekendtgørelse om indberetning og offentliggørelse af oplysninger om lokale gevinster ved opstilling af vedvarende energianlæg (BEK 716 af 12/06/2024)

### Indstilling Fagchefen for Klima, Plan og Udvikling indstiller

at afrapporteringen tages til efterretning

### Beslutning

Orienteringen taget til efterretning.